پیری رییس

پیري رییس چي بشپړ نوم یې حاجي احمد محی الدین پیري دی، یو عثماني سمندري فوځي مشر ، جغرافیه پوه او نقشه جوړونکی وو. نوموړی په تاریخ کي د خپلو هغو نقشو او اثارو له مخي پېژندل کیږي چي هغه د "بحریه" په نوم کتاب کي یې راټول کړي دي.دا کتاب د سمندري لارو اړوند مفصل معلومات لري او د مدیترانې د لویو بندرونو او ښارونو د دقیقو نقشو پر بنسټ لیکل سوی دی.

بټنوک|د روډز نقشه چي د پیري رییس لخوا لیکل سوې ده.
پیري رییس هغه وخت د نقشه جوړونکي په توګه شهرت ترلاسه کړ کله چي د هغه یوه نړیواله نقشه (چي په ۱۵۱۳ کي جوړه سوې وه)، په ۱۹۲۹ کې وموندل سوه او د استانبول په توپکاپي ماڼۍ کي ځای پر ځای سوه. یاده نقشه په ترکیه کي د نړۍ تر ټولو پخوانۍ لیکل سوې نقشه ګڼل کیږي، چي نوې سیمه (امریکا) ښیي، او همدارنګه د لمړیو نقشو څخه ده چي ددغه وچي په اړه لیکل سوې ده. 

په ۱۵۲۸ کال کي پییر رییس د نړۍ دوهمه نقشه هم جوړه کړه، چي یوه کوچنۍ برخه یې ګرینلینډ ، شمالي امریکا ، لیبراډور، نیوفونډلینډ، فلوریډا ، کیوبا او د مرکزي امریکا ځیني برخي په ځان کي رانغاړي.